Source: http://www.ziarulderoman.ro/echipa-de-handbal-csm-roman-si-a-prezentat-lotul-pentru-noul-sezon/
Timestamp: 2019-08-18 22:04:08+00:00

Document:
Echipa de handbal CSM Roman și-a prezentat lotul pentru noul sezon – Ziarul de Roman
Ziarul de Roman 20/08/2018 14:54	0
La finalul săptămânii trecute, vineri și sâmbătă, 17 și 18 august, la Roman s-a desfășurat cea de-a XI-a ediție a Turneului „Roman-Vodă Mușat”, turneu de pregătire cu ocazia căruia a fost prezentat și lotul echipei CSM Roman pentru noul sezon.
Alături de gazde, au mai participat HCF Piatra Neamț și Gloria Buzău. Vineri dimineață, HCF Piatra Neamț a pierdut în fața Gloriei Buzău cu 22-31. Ultimele două partide ale turneului le-au adus față în față pe CSM Roman și pe Gloria Buzău: vineri după-amiază, cele două echipe au remizat 29-29, în timp ce sâmbătă dimineață CSM Roman s-a impus cu 30-26 și și-a adjudecat din nou trofeul turneului. Cel mai bun portar al turneului a fost desemnată Ana Maria Mîrcă (CSM Roman), golgheterul competiției a fost Dziyana Ilyina (Gloria Buzău), iar cea mai bună jucătoare – Natalia Vinyukova (Gloria Buzău).
„La sfârșitul acestei săptămâni, CSM Roman va pleca la un turneu de pregătire în străinătate, în Spania, în Gran Canaria, acolo unde a fost invitată această echipă să participe, iar alături de echipa gazdă din Spania vor mai participa o echipă din Suedia și una din Olanda, toate participante în competiții europene. Cazarea, masa și transportul în interior vor fi asigurate gratuit de organizatori, ceea ce înseamnă că CSM Roman reprezintă un nume în handbalul european, ne-a bucurat mult această invitație și ne bucurăm, în același timp, că putem să o și onorăm”, a afirmat primarul Lucian Micu.
Noul campionat al Ligii Naționale de handbal feminin este programat să înceapă în data de 2 septembrie, în prima etapă CSM Roman având programat meci în deplasare la CSM Bistrița.
Sport 2964 CSM Roman 304 handbal 909 Liga Nationala 205 turneu 102 turneul "Roman Vodă Muşat" 9

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM